22 ақпан. Тұлғалар туған күн
DATE: 08:10, 22 Ақпан 2024 | GMT +5
TITLE: 22 ақпан. Тұлғалар туған күн
URL: https://kaz.inform.kz/news/22-akpan-tulgalar-tugan-kun-95a075/
META: DATE: 08:10, 22 Ақпан 2024 | GMT +5
TOTAL WORDS: 1056
AUTHOR(S):
TEXT: ЕСІМДЕР. 62 жыл бұрын «Бірыңғай жинақтаушы зейнетақы қоры» АҚ басқарма төрағасы Жанат Бостанұлы ҚҰРМАНОВ дүниеге келген. kz. Қарағанды қаласында туған. Киров атындағы Қазақ мемлекеттік университетін физика мамандығы бойынша аяқтады. 1996 жылы Мәскеу қаласында Экономика, менеджмент және құқық институтын экономист мамандығы бойынша тәмәмдады. 2017 жылы бизнес мектептің бағдарламасы бойынша диплом қорғап, Оксфорд университетін бітірді. Еңбек жолын 1985 жылы ҚазКСР ҒА Ядролық физика институтында инженер болып бастады. 1988-1996 жылдары Бірлескен ядролық зерттеулер институтында жұмыс істеді. 1994-1995 жылдары Пенсильвания штатының университетінде жұмыс істеді. 1996 жылы физикаматематика ғылымдарының кандидаты ғылыми дәрежесін алды. 1996 жылдан бастап Қазақстан Республикасының қаржы нарығында жұмыс істейді. 1996-1999 жылдары «KBS» ЖҮАҚ-та қаржылық басқарма бастығы, қаржы жөніндегі вицепрезидент, жобаларды басқарушы болып жұмыс істеді. 1999-2002 жылдары ҚР Ұлттық банкінің сақтандыруды қадағалау департаментінде және банктерді және сақтандыруды қадағалау департаментінде басшы лауазымдар атқарды. 2002-2007 жылдары «МЖЗҚ» жинақтаушы зейнетақы қоры» АҚ бас директоры, бас директорының орынбасары болып жұмыс істеді. 2012 жылғы мамырдан бастап - «Қазақстан қор биржасы» АҚ директорлар кеңесінің төрағасы. 2016-2017 жылдары ҚР Ұлттық банкінің сақтандыру қадағалау департаментіне, банктік емес қаржы ұйымдарын реттеу департаментіне басшылық етті. 2017-2019 жылдары ҚР Ұлттық банкі төрағасының орынбасары болған. Қазіргі лауазымын 2019 жылғы наурыздан бері атқарып келеді. 46 жыл бұрын Маңғыстау облысы «әкімінің орынбасары Руслан Бектемірұлы БЕКТЕМІР дүниеге келді. Фото: Маңғыстау облысы әкімдігінің баспасөз қызметі. Қ. Жұбанова атындағы Ақтөбе мемлекеттік университетін, Батыс Қазақстан инженерлік-гуманитарлық университетін, Ресей Федерациясы Президентінің жанындағы Ресей халық шаруашылығы және Мемлекеттік қызмет академиясын бітірген. "Қаржы", "Мұнай-газ ісі" мамандықтары бойынша бакалавриат бітірген, мемлекеттік және муниципалдық басқару магистрі. "Мемлекеттік аудитор" және "жоғары санатты мемлекеттік аудитор" сертификаттарының иесі. Еңбек жолын 1998 жылы Ақтөбе қаласы бойынша салық комитеті заңды тұлғалардың аудит бөлімінің жетекші инспекторы болып бастады. 2002- 2005 жылдары «Путец-1» ЖШС-інің қаржы директоры болды. 2005-2006 жылдары ішкі істер органдарында қызмет жасады, полиция лейтенанты. 2006-2010 жылдары Ақтөбе қаласы бойынша салық инспекциясының бас маманы, бөлім бастығы, салық инспекциясы бастығының орынбасары, 2010-2011 жылдары «Батыс Қазақстан облысының тұрғындарға қызмет көрсету орталығы» ММ директорының орынбасары қызметін атқарған. БҚО тексеру комиссиясының мүшесі, БҚО экономика және Мемлекеттік сатып алу басқармасының басшысы болды. Астана қаласында Ішкі істер, экономикалық тергеу органдарында қызмет атқарды, Атырау облысы бойынша тексеру комиссиясының төрағасы, ҚР Энергетика министрлігінің ішкі аудит департаментінің директоры болды. 2021-2023 жылдары "Маңғыстау атом-энергетикалық комбинаты" ЖШС Бас директорының орынбасары лауазымын атқарды. Қазіргі қызметін 2023 жылдың ақпанынан бері атқарып келеді. 46 жыл бұрын Қазақстан Республикасы бәсекелестікті қорғау және дамыту агенттігі төрағасының бірінші орынбасары Рустам Нұрланұлы АХМЕТОВ дүниеге келді. Фото: ҚР Бәсекелестікті қорғау және дамыту агенттігінің баспасөз қызметі. Қарағанды облысы Теміртау қаласында туған. 1999 жылы Қазақ мемлекеттік заң университетін бітірген. Еңбек жолы: 1999-2001 жылдары ҚР Мемлекеттік кірістер министрлігінің кінәрат-қуыным жұмысы бөлімінің жетекші маманы, 2001-2007 жылдары ҚР Президент Әкімшілігінің мемлекеттік-құқықтық бөлімінің аға референті, 2007 жылы ҚР премьер-министрінің орынбасары А. Мусиннің кеңесшісі. 2007-2008 жылдары ҚР Парламент Мәжілісі төрағасының хатшылығы меңгерушісі. 2008-2011 жылдары ҚР Президент Әкімшілігінің мемлекеттік-құқықтық бөлім меңгерушісінің орынбасары болып қызмет атқарған. 2011-2014 жылдары ҚР Табиғи монополияларды реттеу агенттігінің жауапты хатшысы, 2014-2019 жылдары ҚР ҰЭМ Табиғи монополияларды реттеу және бәсекелестікті қорғау комитеті төрағасының орынбасары, 2019-2020 жылдары Ұлттық экономика министрлігінің бәсекелестікті қорғау және дамыту комитеті төрағасы қызметінде болды. Қазіргі қызметін 2020 жылдың қазан айынан бері атқарып келеді. 45 жыл бұрын Қазақстан Республикасы Ұлттық қауіпсіздік комитеті төрағасының орынбасары Әли Сапарғалиұлы АЛТЫНБАЕВ дүниеге келді. Фото: ҚР ҰҚК баспасөз қызметі. Алматы облысында туған. Қазақ мемлекеттік басқару академиясын бітірген; Тұран университеті. Еңбек жолы: 2001 жылы Салық комитетінің Есік қаласы, Еңбекшіқазақ облысы бойынша жанама салықтар басқармасы салық инспекторының міндетін атқарушы, 2001-2002 жылдары Салық комитетінің Есік қаласы, Еңбекшіқазақ облысы бойынша жанама салықтар басқармасының салық инспекторы, 2002-2005 жылдары Салық комитетінің Еңбекшіқазақ облысы бойынша тексеру басқармасының салық инспекторы, 2005-2007 жылдары Салық комитетінің Еңбекшіқазақ ауданы бойынша аудит басқармасының жетекші салық инспекторы, 2007 жылы Салық комитетінің Еңбекшіқазақ облысы бойынша тексеру басқармасының бас салық инспекторы, 2007-2008 жылдары Салық комитетінің Еңбекшіқазақ облысы бойынша жанама салықтар басқармасының басшысы болып қызмет атқарды. 2008-2009 жылдары Еңбекшіқазақ облысы бойынша Салық басқармасының аудит бөлімінің бастығы, 2009-2010 жылдары Алматы облысы бойынша Салық департаментінің Талдықорған қаласы бойынша Салық аудиті басқармасының заңды тұлғалардың аудиті бөлімінің бастығы, 2010 жылы Алматы қаласы Түрксіб ауданы бойынша Салық басқармасының жеке кәсіпкерлердің ақпаратын қабылдау және өңдеу орталығы бөлімінің басшысы, сол жылы Алматы қаласы бойынша Салық департаментінің Жетісу ауданы бойынша Салық басқармасының Кедендік одақ шеңберіндегі жанама салықтарды әкімшілендіру бөлімінің бастығы, 2010-2011 жылдары Алматы қаласы бойынша Салық департаментінің ҚҚС әкімшілендіру басқармасының бастығы қызметінде болды. 2011-2012 жылдары Алматы қаласы бойынша Салық департаментінің Салық аудиті басқармасының бастығы, 2012-2013 жылдары Алматы қаласы бойынша Салық департаментінің Бостандық ауданы бойынша Салық басқармасы басшысының орынбасары, 2013-2014 жылдары Алматы қаласы бойынша Салық департаментінің Бостандық ауданы бойынша Салық басқармасы басшысының орынбасары, 2014-2015 жылдары Камералдық бақылау департаментінің Алматы қаласы бойынша Мемлекеттік кірістер департаментінің басшысы, 2015 жылы Алматы қаласы бойынша Мемлекеттік кірістер департаментінің Аудит басқармасының басшысы, 2015-2017 жылдары Алматы қаласы Алатау ауданы бойынша Мемлекеттік кірістер басқармасының басшысы, 2017-2019 жылдары Алматы қаласы Наурызбай ауданы бойынша Мемлекеттік кірістер басқармасының басшысы, 2019-2020 жылдары ҚР Қаржы министрлігі Мемлекеттік кірістер комитетінің Алматы қаласы бойынша Мемлекеттік кірістер департаменті басшысының орынбасары, 2020-2021 жылдары Алматы қаласы бойынша Экономикалық тергеу басқармасының бастығы, 2021-2022 жылдары ҚР Қаржы министрлігі Мемлекеттік кірістер комитетінің төрағасы лауазымын атқарған. 2022 жылдың маусым айынан бастап қазіргі қызметінде. 36 жыл бұрын Қазақстан халқы Ассамблеясы төрағасының орынбасары Ақбаржон Яхияқожаұлы ИСМАИЛОВ дүниеге келді. kz. Оңтүстік Қазақстан облысы Мақтаарал ауданында дүниеге келді. 2012 жылы Сауд Арабиясының Медина қаласындағы Араб тілі институтын, 2017 жылы Ислам университетінің Ислам құқықтану факультетін бітірген. Еңбек жолы: 2017-2022 жылдары «астанасомониен» этномәдени орталығының төрағасы болды. 2020 жылы «SAW571-GROUP» компанияларының құрылтайшысы және бас директоры, 2022 жылы «571SAW-GROUP» компанияларының құрылтайшысы және бас директоры, 2022 жылдан бастап Астана қаласындағы «Жастар Ассамблеясы» РҚБ төрағасының орынбасары, 2023 жылғы 10 ақпаннан бастап Алматы қаласы «Атамекен» палатасы төрағасының кеңесшісі қызметін атқарып келеді. 2023 жылдан бастап қазіргі уақытқа дейін – «АМАНАТ» партиясының мүшесі. «Тәжіктердің республикалық этномәдени орталығы» РҚБ төрағасы. Қазіргі қызметін 2023 жылдың сәуірінен бастап атқарып келеді. 102 жыл бұрын кинорежиссер, Қазақстанның еңбек сіңірген өнер қайраткері, Екінші дүниежүзілік соғыс ардагері Мәжит Сапарғалиұлы БЕГАЛИН дүниеге келді. kz. Шығыс Қазақстан облысы, Абай ауданы, Дегелең ауылында туған. 1948 жылы Мәскеудегі Бүкілодақтық кинематография институтын бітірген. 1950-1978 жылдары «Қазақфильм» киностудиясында режисер болып, өз замандастары туралы «Бұл Шұғылада болған еді», «Жерге қайта М. Бегалинның оралуы», «Тұлпардың ізі» көркем фильмдерді қойды. Уәлиханов туралы «Оның күні туады», Б. Момышұлы жайында «Артымызда Мәскеу» сценарий авторы. 1968 жылы Фрунзе қаласында өткен Орта Азия мен Қазақстан кино өнері байқауының бас жүлдесі мен 1-дәрежелі дипломы иегері. Мәметова туралы «Мәншүк туралы баллада» секілді тарихи-ғұмырнамалық фильмі Бегалиннің режиссерлік шеберлігін танытты. 1970 жылы Минск қаласында өткен Бүкілодақтық кинобәйгедегі КСРО Қорғаныс минстрлігінің бас жүлдесі иегері. Ресми шығармашылығы туралы «Мажит Бегалин» атты деректі фильм түсірілген. Еңбек Қызыл Ту, «Құрмет белгісі» ордендерімен марапатталған
